JohanHeinsen/ENO huggingface dataset:
Aarhuus Stifts-Tidende, 1831-05-06
Fra den polske Grændse. General Pas, som man sagde var sendt GeneralUminski til Hielp for at afholde den russiske Garde fra Bug, har taget en gandske anden Vei, og er med et stærkt Korps gaaet over Weichselen ved Rozan, ha omgaaet General Witt, og søger nu at forene sig med Duernick i, for ligeledes at omgaae Feltmarskal Die bitsch's Positioner. Gen. Skrzynetzk i synes imidlertid at gjøre fingerede Bevægelser, men søger dog altid at forsvare sin Stilling i Midtpunktet af de adskildte russiske Stridskræfter. Lykkes det General Paz at udføre sit Forehavende, da vil Diebitsch's Stilling blive farlig. Der er gjort Veddemaal paa, at Kongeriget Polen vil inden første Mai være rømmet af alle russiske Tropper Vedbliver Duernicki at gjøre saadanne Fremskridt i Provindserne Volhynien og Podolien som hidtil, saa vil det med disses stærke Befolkning letteligen lykkes ham at danne der et saadant Jnsurgentkorps, at han dermed ikke allene vil kunne afskjære den i Kongeriget agerende russiske Armee alle Hjelpemidler og Forstærkningstropper, men ogsaa at udbrede Opstanden indtil Ukraine og Bessarabien, hvor der allerede skal herske megen Utilfredshed. Man troer at han vil gjøre Lutz til en Vaabenplads, for at kunne vedblive at staae i Forbindelse med Zamosc. Opstanden i det nordlige Litthauen skal ligeledes gribe om sig, og den russiske Armees Kommunicationer med St. Peters borg ere saaledes afbrudte, at de dertil bestemte Kourerer maa ledsages med stærk Eskorte gjennem det Augustower Statholderskab til den preussiske Grændse, og derpaa reise videre gjennem det preussiske Gebeet. Men desuagtet have Polakkerne opfanget adskillige Depescher fra Feltm. Diebitsch, blandt hvilke en Rapport til Keiseren, hvori han meldte, at den russiske Armee befandt sig i en yderlig slet Forfatning. Man vidste ogsaa i det polske Hovedqvarteer, at en til den russiske Armee bestemt Pengetransport var den 6te April vendt om paa den volhyniske Grændse, for at blive bragt i Sikkerhed. Det er ikke umuligt, at disse Penge kunne falde i Duernickis Hænder. - De polske Avantgarder saae den 21de April, at Feltmarskal Diebitsch mønstrede sine Tropper, og ifølge de til Warschau sidstankomne Fangers Forsikring, kunde man hvert Øieblik vente et meget betydeligt Slag. Warschau vil blive forsvaret af 10,000 Md. Nationalgade, der samtlige have den 15de April ved en høitidelig aflagt Eed forpligtet sig til at forsvare den til deres sidste Blodsdraabe. Staden er allevegne barrikaderet og befæstet.
Aarhuus Stifts-Tidende, 1831-05-06
Berlin, den 30te April. Man tvivler nu ikke meere og Choleras Udbrud i Warschau, i hvis snevre smudsige Gader den har begyndt at udbrede sig, dog skal den endnu ikke have antaget nogen ondartet Caracteer. Her tales stærkt om en Grændsekordon, da man frygter meget for, at denne skrækkelige Sygdom ellers let kunde bringes hertil i det forestaaende Uld marked. - Ved en i Gaar hertil indtruffen Koureer erfares, at Fjendtlighederne skulle igjen være begyndte mellem begge Hoved Armeerne den 26de April, paa hvilken Dag det polske Hovedqvarteer befandt sig i Minsk.
Aarhuus Stifts-Tidende, 1831-05-06
Berlin, den 1ste Mai. Dampskibet fra Libau, som i Morges har bragt den russiske Post hertil, har medbragt den vigtige Efterretning: at der i Reval og Kronstadt var udrustet et stort Antal Krigsskibe, som kun ventede paa Reiserens Ordre til at løbe ud, men uden at kjende deres Bestemmelse.
Aarhuus Stifts-Tidende, 1831-05-06
Königsberg, den 23de April. Jfølge Breve fra Liefland ere atter 12 Regimenter gamle Soldater paa Marschen til Litthauen. De blive transporterede paa Vogne, og maa daglig tilbagelægge 60 Werster (omtr. 9 Mile), hvorfor der ogsaa paa hver Poststation maa uophørligt staae 500 Heste parate Gjennem Mitau var, ligeledes paa Vogne, nylig passeret 6 Batailloner russiske Tropper, som vare komne fra Riga. Den litthauiske Stad Dorbian, og to Smaabyer tæt derved, ere blevne lagte i Aske under en Affaire mellem Jnsurgenterne og den russiske General Rennen kamps. Den 23de April havde man atter seet en stor Røg imellem Dorbian og Krottingen samt hørt en stærk Kanonade. Et russisk Korps paa flere tusinde Mand skal være bleven saaledes angrebet af Jnsurgenterne, at det havde maattet søge Beskyttelse i Kowno.
Aarhuus Stifts-Tidende, 1831-05-06
Posen, den 23de April. Den russisk polske Krig tegner til at blive langvarig og rædsom, da Polakkerne baade ere gangne for vidt og have været for heldige til at de enten kan eller vil opgive deres Fordring paa Uafhængighed, og Keiseren af Rusland paa den anden Side, især efter at de ældre polske Provindser ogsaa have gjort Opstand, neppe kan give efter for denne Fordring uden at beskjemme sig i sit eget Folks Øine. En preusisk Hær paa 80,000 Md. skal opstilles i preussisk Litthauen. Preussisk Minden sættes i stærk Forsvarstand.
Aarhuus Stifts-Tidende, 1831-05-06
Breslau, den 27de April. Her vil man vide, at Fyrst Lichtenstein var kommen fra det russiske Hovedqvarteer til Warschau, for endnu engang, under Østerrigs og Preussens Mægling, at opfordre Polakkerne til at underkaste sig Keiserens Naade, men at den polske Regjering har svaret Nei. En officiel Beretning fra den polske Generallissimus om General Sterawskis Nederlag, skal følge i næste Avis.
Aarhuus Stifts-Tidende, 1831-05-06
Finland. Over Sverrig erfares, at Øvrigheden, i Finland havde paa Regjeringens Befaling affordret Landboerne deres Vaaben, men hvorved disse hist og her havde vægret sig, ja endogsaa gjort Modstand, især paa Alands Øerne. - Den berømte Retslærde Afzelius har paa Keiseren af Rusland befaling maattet forlade Finland.
Aarhuus Stifts-Tidende, 1831-05-06
Portugal. D. Miguel har erklæret, at han ikke vil give nogen Slags Satisfaction, hvisaarsag den franske Consul i Lissabon gjorde sig reisefærdig. Hvis D. Miguel endnu ikke vilde give efter til den 18de April, da havde han bestemt at indskibe sig Dagen efter, tilligemed alle de i Lissabon bosatte Franskmænd, thi at stille disse, som først var besluttet, under den brittiske Consuls Beskyttelse, kan vel ikke hielpe, da nu den engelske Regjering virkelig har bestemt sig til, ogsaa i denne Sag at handle overeensstemmende med den franske, og derfor ligeledes har ladet en Flaade gaae til Lissabon. Saaledes synes Usurpatøren nu snart at nærme sig sit Endeligt.
Aarhuus Stifts-Tidende, 1831-05-06
Jtalien. Den 7de April indtraf der en østerrigsk Koureer til Livorno, og alt næste Morgen blev en Bataillon Jnfanterie og endeel Artillerie indskibet derfra til Elba. Man siger, at en Deel af de italienske Flygtninger paa Corsika have et Anslag i Værk mod bemeldte Øe. Udenfor Porto-Ferrajo havde man seet nogle franske Krigskibe. De østerrigske Tropper forlade Pavestaden i Jilmarscher. Man siger, de rette deres Marsch til det Piemontesiske. Der var udbrudt nogle Uroligheder i Trient.
Aarhuus Stifts-Tidende, 1831-05-06
Sachsen. Endeel af Dresdens anseeligste Jndvaanere ere reiste derfra, og fra Leipzig meldes, at Staden var spærret. Folket havde forlangt en ny Grundlov, og Rygterne fortalte, at Regjeringen vil flytte sit Sæde til Leipzig, men at Kongen vil resignere og flytte op paa Königstein. Leipzigs Kommuna garde havde tilbudt sig, at marschere til Dresden for at stifte Rolighed.
Aarhuus Stifts-Tidende, 1831-05-06
Engelland. Den 22de April indfandt Kongen sig uformodentlig i Parlamentet, og sagde gandske ligefrem"Mine Herrer, Jeg kommer til Dem i den Hensigt at prorogere, og derefter ufortøvet at opløse Deres Forsamling, som det eneste Middel til at erfare mit Folks Mening: om en Forandring i Repræsentationen er nødvendig." Derpaa vendte Hs. M. sig til Lordkantsleren og sagde: "Det er min Villie, at dette Parlament prorogeres til Tirsdagen den 10de Mai." Kongen havde bestemt sig saa pludseligt og sildigt til dette vigtige Skridt, at der ikke engang var Tid til at faae hans egen Stads kareth forspændt, hvorfore han tog sig en Hyrekareth og kjørte hen til Parlamentet. Om Aftenen var hele Staden illumineret, ved hvilken Leilighed Vinduerne bleve indslagne i alle de Huse som ikke vare illuminerede. Hos Ministeren Peel, Marqv. Londondorry og Biskoppen af London, blev der ikke een eneste heel Rude. Welling tons Hotel blev frygtelig bombarderet med Stene, men da Pøbelen erfoer, at Hertuginden var nylig død og laae Liig i Huset, blev det dog skaanet. Ellers blev Jngen det, ikke engang Kongens egen Broder, Hertugen af Gloucester.
Aarhuus Stifts-Tidende, 1831-05-06
Sverrig. Fra Stockholm, hvortil der var kommet flere russiske Kourerer, bekjendtgjøres, at ogsaa svenske Rhedere kunne drage Fordeel af den fra Rusland, skete Søgning efter Transportskibe. Den Mængde Korn og Qvæg som opkjøbes i Skaane for engelsk Regning, skal leveres til forskjellige Tider. Et af de først Handelshuse i Stockholm har for udenlandsk Regninopkjøbt 8000 Tdr. Tjære.
Aarhuus Stifts-Tidende, 1831-05-06
Fædrelandet. Khvn. den 3die Mai. J Dag er keiserl. russisk Ambassadesecretair Lomonosoff afreist herfra til London.
Aarhuus Stifts-Tidende, 1831-05-06
huus. Børs-Cours, d. 3die Mai. Hamb. 2 M. - a vista 211. 4 pCt. uopsigelige Rigsb. Oblig. 100 a 100 1/2 r. S. Species 210. Spe. solgt. t. 12 Mk. 9 1/2 s. 6 PC. n. L. 101 a 101 1/2 i B. 4 pC. n. Obl. 97 1/2 a 98 r. S. Bank-Disc. 4 pCt. Norske Sp. S. 156 a 1561 Dito Dito 964 Rdr. B. 4 pCt. kgl. Obl. 83. 4 pCt. norske Statsobligationer 9717298 Rdr. B. Dito i Bco. 80 1/2. Ruld. Obl. 102. S. 3 pCt. nye danske Obligationer 58 L. St. Dito Dito 107 i Sdl.
Aarhuus Stifts-Tidende, 1831-05-06
Ved den 1213 Trækning i Altona udkom følgende Nummere: 30. 8. 57. 75. 86.
Aarhuus Stifts-Tidende, 1831-05-06
Reisende med Dampskibet Dania. Fra Aarhuus til Khvn. Commerceraad Tommesen, og Datter, Kammerjunker Baron v. Güldencrone med Frue, Jfr. Dahl, Lieutn. v. Gether, Pastor Prahl med Søn, Madame Meyer, Jfr. Holm, Jfr. Høm, Jfr. J. Jansen, Regimentschirurg Düsterdich med Frue og Barn, A. Thorgersen, Frue Lamprecht, Studenterne Gram og Asmussen, Styrmand Frederiksen, Constabel Pederstrup, Commandeersergeant Daniel, Maren Rudolfsen, Handelsbetjent Appelt, Handelsbetjent Schou, Karen Christensdatter, Madame Schjelderup, Bager Schrøder, Student Jespersen, C. Linde, Kok Spanhausens Enke, Frands Nielsen, Handelsbetjent Rich, Urtekræmmer Rich, Skomagersv. Knudsen, Student Glud, Papiirhandler Bing Chr. Tørring.
Aarhuus Stifts-Tidende, 1831-05-06
Fra Bogense og Fredericia til Khvn. Fabrikeur Koch, Papiirmagersv. Nielsen, Frue Justitsraadinde Haste, Fabrikeur C. A. Wulff, Fabrikeur Sager, Kjøbm. Nissen, Jens Thykoyet, Forvalter Schmidt med Søn og Datter, Maren Erichsdatter, Amtssekretair v. Wimpsen, Madame Guldbrandsen, Justitsraad Groofs, Madame Levin Fra Bogense og Fredericia til Aarhuus: Jfr. Meilbye, Sadelmagersv. J. Wulff, dHrr. James Giles og Thomas John med Tienere.
Aarhuus Stifts-Tidende, 1831-05-06
Bekjendtgjørelser. At Kæmner- og Jndqvarterings Regnskabern for Aaret 1830, fra idag af ere henlagte paa Borgemesterens Contoir til Eftersyn for enhver Vedkommende, i lovbefalet Tid, bekjendtgjøres herved. Aarhuus, den 30te April 1830. Magistraten.
Aarhuus Stifts-Tidende, 1831-05-06
Rettelse. Den til den 12te dennes berammede Auction over Kasser og Foustager afholdes Løverdagen den 14de Mai Eftermidd. Kl. 3 i det militaire Sygehuus. Aarhuus, den 5te Mai 1831. Fleischer.
Aarhuus Stifts-Tidende, 1831-05-06
De Forældre som ville have deres Børn forberedte af mig i Sommer for at vorde confirmerede til førstk. Mikkelsdag, ville behage at lade dem antegne hos mig hver Dags Formiddag Kl. 12 i denne og følgende Uge. Aarhuus, den 20de April 1831. Lindhard.
Aarhuus Stifts-Tidende, 1831-05-06
Undertegnedes Varelager er i disse Dage bleven forsynet med endeel smukke Galanterie Varer, me pletterede og laquerede Varer m. m., og anbefales disse til særdeles billige Priser. Fr. C. Døcker.
Aarhuus Stifts-Tidende, 1831-05-06
At jeg er flyttet til Snedkermester Schytt paa Rosensgade, og udsælger, som sædvanligt, Kager, samt Kjødfarce, 2 Gange om Ugen, undladet Elise Kold. og ikke at bekjendtgjøre.
Aarhuus Stifts-Tidende, 1831-05-06
Skipper Block fra Horsens, som i denne Tilligger i Lübek, hvor han opholder sig endnu 14 Dag tager ligeledes Fragt med directe til Aarhuus.
Aarhuus Stifts-Tidende, 1831-05-06
Redigeres, trykkes og udgives 4 Gange ugentlig af A. F. Elmquist.
Aarhuus Stifts-Tidende, 1831-05-07
No. 73. Løverdagen. den 7de Mai. Den til Forsendelse. med Brevposterne Kongelig allernaadigst alene privilegerede Stiets-Tidende. Aarhuus Naar Fragmenter af den polske Frihedskamp.
Aarhuus Stifts-Tidende, 1831-05-07
Nedenstaaende er den polske Overgenerals officielle Jndberetning til National-Regjeringen om det GeneralSierawski tilføiede Nederlag: Hovedqvarteret Parnbow, den 22de April.
Aarhuus Stifts-Tidende, 1831-05-07
De polske Aviser prise denne Jndberetning som et nyt Beviis paa General Skrzynetzkis bekiendte Sandhedskjærlighed. "Det er jo ikke at forlange, sige de: at vi i en Kamp, der baade er saa langvarig og føres med saamegen Forbittrelse, altid skulle seire; men selv og større Uheld skulde indtræffe, vil Folket ikke tabe Tilliden til sine Styrere, naar det seer, at man ikke skuffer det med falske Efterretninger; men oprigtigt fremstille det Tingene, saaledes som de ere."
Aarhuus Stifts-Tidende, 1831-05-07
Jfølge den Polske Krigscommissions Rapport ere følgende Trophæer indbragte til Warschau, som en Følge af Seiren over Geismars befæstede Leir den 31te Marts og 1ste April. 12,300 fangne Underofficere og Gemene, 120 Officere af forskjellig Rang indtil Majorer, 8 Oberster, to Brigadegeneraler, en Divisionsgeneral, et Generalapothek med hele Personalet tilligemed tre Feldt apotheker, en Generalchirurg, en Feldtbiskop, 2 Regimentspræster tilligemed en meget kostbar Feldtkirke, Krigskasser med 88,000 Rubler i Sølv, 21 brugbare, Kanoner, 7 Faner, 60 Bagagevogne, 54 Krudtvogne, 11 Officeereqvipager, hvoriblandt een med Sølv og meget kostbar; en Mængde Geværer og andre Vaaben; alt dette blev udstillet til Skue. Veien fra Valpladsen til Krigsamtet havde Udseendet af en lang Procession. Efter at denne var tilende, saa blev endnu bragt derhen det russiske Feldelazaret med 1000,000 Skjorter, 10,000 Slaabrokker, en Mængde Geværer o. s. v.
Aarhuus Stifts-Tidende, 1831-05-07
Man læser nu endelig i St. Petersborgske Aviser en Rapport fra Feltm. Diebitsch til Keiseren om Slager den 10de April, hvori han melder, at det var lykkedes ham at fratage Polakkerne 4 Kanoner, men at den moradsige Grund ikke havde tilladt ham at føre dem med sig. Af samme Grund mistede han ogsaa en af sine egne Kanoner. Han omtaler det som en meget haardnakke, Kamp. General Sievers havde med sin Husardivision og 2 ridende Jægerregimenter gjort 3 frugtesløse Angreb, Sit Tab anslaaer han til omtrent 1000 Døde og Saare de. Chefen for et af Jægerregimenterne Oberst Bessonow faldt i Spidsen for sit Regiment under Rebellernes Bajonetter. Blandt de Saarede nævnes Brigadechefen General Dobrowolski, Regimentskommandeuren Oberst Schirkow, og Feltmarskallens egen Adjutant Capt. Lon(Man skylder Sandheden at tilstaae, siger en preussisk Avis: at de russiske Rapporter lyde ikke meget fordeelagtige.
Aarhuus Stifts-Tidende, 1831-05-07
General Skrinetzkis Forsigtighed er ligesaa stor som hans Tapperhed. Han har saaledes gandske nylig ladet Jndvaanerne i Warschau opfordre til at vis Udholdenhed og Tapperhed ifald det Tilfælde skulde møde, at Staden blev pludseligt angreben, thi kun under denne Betingelse torde han driste sig til at gaae videre frem og forfølge Fjenden. Paa Grund af denne Opfordring var det, at 15 a 16000 af Warschaus National gaarde havde offentligt svoret at ville forsvare Staden til deres sidste Blodsdraabe. "Med en overordentlig Forsigtighed, hedder det i en anden polsk Beretning: følger Overgeneralen enhver af Fjendens Bevægelser.
Aarhuus Stifts-Tidende, 1831-05-07
Da General Uminski nylig havde de foromtalte blodige Fægtninger ved Wengrow, som flere gange blev tabt og tilbagerobret, lod han om Natten et Uhlanregiment svømme over Liwitzfloden og angribe 6 russiske Eskadroner, der bleve saa forbausede, at de øieblikkeligt spræng tes, og 230 Md. bleve gjort til Fanger. Desuden erobredes nogle hundrede Heste.
Aarhuus Stifts-Tidende, 1831-05-07
Breve fra Lithauen angive Jnsurgenternes Antal til 100,000, og fortælle tillige om de Grusomheder, som Kosikkerne skulle have udøvet i Wylkowyski, hvor de ogsaa, paa Gouverneur Frenkens Befaling, brød ind i Kir ten, rev Provst Zawadski under Udøvelsen af hans hellige Forretning bort fra Alteret og slæbte ham med sig.
Aarhuus Stifts-Tidende, 1831-05-07
Blandt de Forsigtighedsregler, som Sundheds=Collegiet i Warschau har anbefalet mod den udbredte Chofra morbus, lægges den især paa Hjertet; at man maa vogte sig for Ærgresse, Brede og andre heftige Sindsbevægelser.
Aarhuus Stifts-Tidende, 1831-05-07
J preussiske Aviser meldes, at der blandt de 12000 Syge og Saarede, som befinde sig i Lazaretherne i Warschau, er desværre udbrudt en smitsom Typhus, hvisaarsag der nu Nat og Dag bliver røget i Gaderne med antændt Hestemøg.
Aarhuus Stifts-Tidende, 1831-05-07
Den St. Petersborgske Hoftidende indeholdt nylig en Artikel, som langtfra ikke viser noget forsonligt Sindelav. Det hedder nemlig deri: "at underhandle med de polske Oprørere var at indrømme Folkebedragerne i alle Lande Seiren og at opmuntre til Opstand, da tvertimod Dydens hellige Pligt er, at kæmpe mod Ondskaben, og idet Rusland sætter Grændse for Tøileløshed, opfylder den sin Skyldighed mod sine Undersaatter og mod hele Verden." Ved saadanne Anskuelser kan vel intet frivilligt Forliig ventes, Forleden læste man i Aviserne om en polsk Oberst Schilling, som under Gen. Dwernickis Kommando havde udmærket sig ved Lublins Jndtagelse. Det vil sikkert kunne interessere Mange at erfare, at bemeldte Oberst Schilling er en Dansker, Søn af afskediget. Lieutenant Schilling paa Grevskabet Frysenborg. For omtrent en halv Snees Aar siden stod han som Sek. Lieutenant i det Slesv. Curasseerregiment, hvorfra han kort efter sin Ansættelse tog sin Afsked og gik i fremmed Krigstjeneste.
Aarhuus Stifts-Tidende, 1831-05-07
Den russiske Armees Stilling. den 5te April: Følger man den russiske Hærs Bevægelser fra dens Overgang over Floden Bug indtil Valpladsen ved Grochow og dens nuværende Stilling, da overtydes man om, at Feldttogets oprindelige Plan, formedelst tilfældige, uforudseelige Omstændigheder er mislykket, og at den russiske Hærs Position nu ingenlunde er fordeelagtig.
Aarhuus Stifts-Tidende, 1831-05-07
Man anslaaer den russiske Totalmagt til 200,000 Mand, hvoraf man, om Tallet er rigtigt, forholdsmæssigen kan regne 20,000 Mand Kavallerie. Antager man nu, at hver Maud dagligen behøver to Pund Meel eller andre meelrige Næringsmidler, og regner man paa hvert halve Pund en Pægel Brændeviin, uden hvilken den russiske Soldat ikke kan fægte, saa beløber Vægten af Levnetsmidler for 200,000 Md., og for een eneste Dag, sig til 5000 Centner, altsaa for fem Dage til 25,000 Centner, til hvis Transporter 1250 fiirspændige Vogne behøves, og ligesaa mange, der gaae tomme tilbage. Altsaa behøves blot hertil i det Hele 2500 Vogne og 10,000 Heste. Den til Hestene fornødne Fourages Fremskaffelse foraarsager endnu større Vanskeligheder. Uden Hensyn til Kavalleriets 20,000 Heste og de 10,000 Transportheste, behøves til at trække 400 Kanoner og 400 Munitionsvogne i det mindste Femkusinde Heste; desaden omtrent 5000 Heste til Generalstaben, til Jnfanteriets Bagage, til Feldtapothekerne o. s. v., og fremdeles 15000 Heste til at transportere omtrent 5000 Proviantvogne, saa at altsaa omtrent 50000 Heste maae underholdes. Hver Hest fortærer, Dag ud Dag ind, i det mindste atten Pund Høe eller Havre, altsaa 9000 Centner om Dagen og 45,000 Centner i fem Dage, til hvis Transport behøves 2,250 Vogne og ligesaa mange tomme Retourvogne, altsaa i det Hele 4,500. Føier man hertil, at de desuden i høieste Grad slette Veie, formedelst den daglige Kjørsel af Syvtusinde med Levnetsmidler for Hæren bepakkede Vogne, vorde bundløse, og formedelst Streifkorps og de fjendtligsindede Jndvaanere usikkre, saa indsees ikke lettelig, hvorledes Feldtmarskal Diebitsch, uagtet sin erkjendte Tapperhed, Klogskab og Erfaring, vil kunne holde sig længe i denne Posttion. At sende ham nye Forstærkninger, vilde kun forøge hans Forlegenhed. Efter al Sandsynlighed bliver for Helten intet Andet tilbage, end at trække tilbage til det rus fiske Territorium, for at oppebie den bedre Aarstid (som Polen neppe kan ventes før i Begyndelsen af JuniMaaned) eller en ufortøvet Overgang over Weichselen, Nærheden af Plozk eller Pulawy, hvorved han vel paa den venstre Weichselbred finder en frugtbarere Jordbund, men hvor dog udentvivl den polske Armee allerede har fourageret.
Aarhuus Stifts-Tidende, 1831-05-07
Blandinger. Jngen Skipper eller Passageer maa herefter medbringe Breve til nogen russisk Havn, uden strax at aflevere dem til første Toldbetjent, der besørger dem bragt paa Posthuset, hvorfra de afgaae til deres Bestemmelse, imod at Modtageren betaler den halve udenlandske Porto, hvoraf Skibs-Capitainerne erholde 200 Pret for hvert Brev. Naar de erlægge denne Afgivt, og lade Brevene stemple, kunne de ogsaa strax faae dem tilbage igjen, ifald de hellere selv ville besørge dem; men for ethvert uanmeldt Brev som findes hos Skipperne, Passagererne eller Matroserne, betales en Mulct af 25 Rubler.
Aarhuus Stifts-Tidende, 1831-05-07
Det af selve svenske Aviser udspredte Rygte: at det russiske Hof, ifølge den hellige Alliantse, havde begjært af Sverrig et Kontingent af 10,000 Mand, er i den svenske Statstidende officielt erklæret for usandt.
Aarhuus Stifts-Tidende, 1831-05-07
Fra Paris meldes, at ligesom Borgere og Soldater Haand i Haand havde medvirket til Rolighedens Gjenoprettelse, saaledes sad de nu ogsaa i de paafølgende Dage i venskabeligt Samqvem ved Kongens Taffel. Præsterne i Frankrig have nu faaet Tilladelse at gifte sig. Selv Theattene ere nu dertillands ikke lukkede i den stille Uge.
Aarhuus Stifts-Tidende, 1831-05-07
Journal de Paris bemærker, at en Deel af de Jndividuer, som under de sidste Uroligheder bleve fængslede, fordi de havde slaaet Vinduer og Laterner ind, vare Glarmestere.
Aarhuus Stifts-Tidende, 1831-05-07
Den hidtil regierende Hertug af Brunsvig-Lüneborg, Carl, er af den tydske Forbundsforsamling i Frankfurt erklæret for absolut uduelig til at regjere og hans Broder Hertug Wilhelm udnævnt til Landets Hertug og Regent.
Aarhuus Stifts-Tidende, 1831-05-07
Den berømte Romandigter, August Lasontaine, hvis Romaner ere oversatte i næsten alle europæiske Sprog, døde den 10de April i Halle, hvor han i mange Aar havde været Præst.
Aarhuus Stifts-Tidende, 1831-05-07
Giftblandersken Gottfried blev den 21 April henrettet med Sværd. Hun var i den senere Tid saa svag, at man ventede næsten hun skulde ikke opleve Straffens Dag, men havde dog Kraft nok til at gaae sin Skjebne imøde med tilsyneladende Fatning.
Aarhuus Stifts-Tidende, 1831-05-07
Det Londonske Livs-Assurance-Selskab har nu udvidet sig saameget, at det endog overtager Militær Risico!"
Aarhuus Stifts-Tidende, 1831-05-07
Ved at omtale D. Miguel siger Weile Avis: "Weileboerne kunne faae hans billede, der kan give Stof til mange lærerige Betragtninger, hos Hr. Kjøbmand Boesen. Det er særdeles smukt, men det er et stygt Navn der staaer derunder.
Aarhuus Stifts-Tidende, 1831-05-07
Bekjendtgjørelser. At Kæmner, og Jndqvarterings-Regnskaberne for Aaret 1830, fra idag af ere henlagte paa Borgemesterens Contoir til Eftersyn for enhver Vedkommende, i lovbefalet Tid, bekjendtgjøres herved. Aarhuus, den 30te April 1830. Magistraten.
Aarhuus Stifts-Tidende, 1831-05-07
Formedelst Brevpostens tidligere Ankomst bliver Breve til den nordre Brevpost at indlevere Mandag Formidd. fra Kl. 8 til 10 og Torsdag Eftermiddag fra Kl. 2 til 5, hvilket herved bekjendtgjøres. Aarhuus Postkontoir, den 4de Mai 1831. Tersling.